CELEX: 32016R1094
Language: sk
Date: 2016-07-06 00:00:00
Title: Vykonávacie nariadenie Komisie (EÚ) 2016/1094 zo 6. júla 2016, ktorým sa schvaľuje granulovaná meď ako existujúca účinná látka na použitie v biocídnych výrobkoch typu 8 (Text s významom pre EHP)

7.7.2016   
            
            
               SK
            
            
               Úradný vestník Európskej únie
            
            
               L 182/4
            
         VYKONÁVACIE NARIADENIE KOMISIE (EÚ) 2016/1094
   zo 6. júla 2016,
   ktorým sa schvaľuje granulovaná meď ako existujúca účinná látka na použitie v biocídnych výrobkoch typu 8
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2 tretí pododsek,
   keďže:
   
               (1)
            
            
               Francúzsku bola 30. augusta 2013 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o zaradenie účinnej látky granulovaná meď do prílohy I k uvedenej smernici na použitie vo výrobkoch typu 8 (prostriedky na ochranu dreva) opísaných v prílohe V k uvedenej smernici, ktoré zodpovedajú výrobkom typu 8 opísaným v prílohe V k nariadeniu (EÚ) č. 528/2012.
            
         
               (2)
            
            
               Francúzsko v súlade s článkom 90 ods. 2 nariadenia (EÚ) č. 528/2012 predložilo 3. apríla 2015 hodnotiacu správu spolu so svojimi odporúčaniami.
            
         
               (3)
            
            
               Výbor pre biocídne výrobky s prihliadnutím na závery hodnotiaceho príslušného orgánu 9. decembra 2015 sformuloval stanovisko Európskej chemickej agentúry.
            
         
               (4)
            
            
               Na základe daného stanoviska možno vychádzať z toho, že biocídne výrobky typu 8 s obsahom granulovanej medi vyhovujú požiadavkám článku 19 ods. 1 písm. b) nariadenia č. 528/2012, pokiaľ sú splnené určité špecifikácie a podmienky súvisiace s ich použitím.
            
         
               (5)
            
            
               Preto je vhodné schváliť granulovanú meď na používanie v biocídnych výrobkoch typu 8 s výhradou splnenia určitých špecifikácií a podmienok.
            
         
               (6)
            
            
               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Granulovaná meď sa schvaľuje ako účinná látka na použitie v biocídnych výrobkoch typu 8, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  Granulovaná meď
               
               
                  Názov IUPAC:
                  meď
                  EC č. 231-159-6
                  CAS č. 7440-50-8
               
               
                  99 hmotnostných %
               
               
                  1. januára 2017
               
               
                  31. decembra 2026
               
               
                  8
               
               
                  Biocídnym výrobkom sa autorizácie udeľujú v prípade splnenia týchto podmienok:
                  
                              1.
                           
                           
                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť:
                              
                                          a)
                                       
                                       
                                          priemyselným a profesionálnym používateľom;
                                       
                                    
                                          b)
                                       
                                       
                                          povrchovým vodám a sedimentu, pokiaľ dochádza k priamemu uvoľneniu počas životnosti ošetreného dreva.
                                       
                                    
                        
                              3.
                           
                           
                              Vzhľadom na riziká zistené pri povrchových a podzemných vodách musí byť na označeniach výrobkov a v kartách bezpečnostných údajov (ak sú k dispozícii) autorizovaných výrobkov uvedené, že priemyselná alebo profesionálna aplikácia sa musí vykonávať v uzavretom priestore alebo na nepriepustnom tvrdom povrchu so spevnenými okrajmi a že čerstvo ošetrené drevo sa po ošetrení musí skladovať pod ochranným krytom a/alebo na nepriepustnom tvrdom povrchu, aby sa predišlo priamym únikom do pôdy alebo vody, a že akékoľvek úniky, ku ktorým dôjde pri aplikácii výrobku, sa musia zachytiť na účely opätovného použitia alebo zneškodnenia.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 90 ods. 2 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.